Paġna Dawn it-testi huma disponibbli fuq: Lingwa tal-kawża: l-Ungeriż L-Artikolu 6(1) tad-Direttiva tal-Kunsill 93/13/KEE tal-5 ta' April 1993 dwar klawżoli inġusti f'kuntratti mal-konsumatur, għandu jiġi interpretat fis-sens li: ma jipprekludix leġiżlazzjoni nazzjonali li tipprojbixxi lill-qorti adita milli tilqa' talba intiża għall-annullament ta' kuntratt ta' self ibbażata fuq in-natura inġusta ta' klawżola dwar id-differenza fir-rati tal-kambju, bħal dik inkwistjoni fil-kawża prinċipali, sakemm il-konstatazzjoni tan-natura inġusta ta' tali klawżola tkun tippermetti li tiġi stabbilita mill-ġdid is-sitwazzjoni fid-dritt u fil-fatt li l-konsumatur kien ikun fiha fin-nuqqas ta' din il-klawżola inġusta, u jipprekludi leġiżlazzjoni nazzjonali li tipprojbixxi, f'ċirkustanzi bħal dawk inkwistjoni fil-kawża prinċipali, il-qorti adita milli tilqa' talba intiża għall-annullament ta' kuntratt ta' self ibbażata fuq in-natura inġusta ta' klawżola dwar ir-riskju tal-kambju, meta jiġi kkonstatat li din il-klawżola tkun inġusta u li l-kuntratt ma jkunx jista' jibqa' fis-seħħ mingħajr l-imsemmija klawżola. Id-Direttiva 93/13, moqrija fid-dawl tal-Artikolu 47 tal-Karta, ma tipprekludix li qorti suprema ta' Stat Membru tadotta, fl-interess ta' interpretazzjoni uniformi tad-dritt, deċiżjonijiet vinkolanti dwar il-modalitajiet ta' implimentazzjoni ta' din id-direttiva, sakemm dawn la jipprojbixxu lill-qorti kompetenti milli tiżgura l-effett sħiħ tar-regoli previsti fl-imsemmija direttiva u toffri lill-konsumatur rimedju effettiv għall-protezzjoni tad-drittijiet li huwa jista' jislet minnhom, u lanqas milli tressaq quddiem il-Qorti tal-Ġustizzja talba għal deċiżjoni preliminari f'dan ir-rigward, liema fatt madankollu għandu jiġi vverifikat mill-qorti tar-rinviju. Lingwa tal-kawża: il-Pollakk Ir-rikors huwa miċħud. Ir-Repubblika tal-Polonja hija kundannata għall-ispejjeż sostnuti mill-Parlament Ewropew u mill-Kunsill tal-Unjoni Ewropea. L-Ungerija, ir-Rumanija kif ukoll il-Kummissjoni Ewropea għandhom ibatu l-ispejjeż rispettivi tagħhom Lingwa tal-kawża: l-Olandiż L-Artikolu 20 TFUE, moqri fid-dawl tal-Artikoli 7 u 24 tal-Karta tad-Drittijiet Fundamentali tal-Unjoni Ewropea, għandu jiġi interpretat fis-sens li ma jipprekludix leġiżlazzjoni ta' Stat Membru, bħal dik inkwistjoni fil-kawża prinċipali, li tipprevedi, taħt ċerti kundizzjonijiet, it-telf ipso jure tan-nazzjonalità ta' dan l-Istat Membru, li jwassal, fir-rigward tal-persuni li ma jkollhomx ukoll in-nazzjonalità ta' Stat Membru ieħor, għat-telf tal-istatus tagħhom ta' ċittadin tal-Unjoni Ewropea u tad-drittijiet marbuta magħhom, sakemm l-awtoritajiet nazzjonali kompetenti, inkluż, jekk ikun il-każ, il-qrati nazzjonali, ikunu f'pożizzjoni li jeżaminaw, b'mod inċidentali, il-konsegwenzi ta' dan it-telf ta' nazzjonalità u, possibbilment, li jirkupraw ex tunc in-nazzjonalità tal-persuni kkonċernati, fl-okkażjoni tal-applikazzjoni, minn dawn tal-aħħar, għal dokument tal-ivvjaġġar jew prova oħra tan-nazzjonalità tagħhom. Fil-kuntest ta' dan l-eżami, dawn l-awtoritajiet u qrati għandhom jivverifikaw jekk it-telf tan-nazzjonalità tal-Istat Membru kkonċernat, li jġib miegħu l-istatus ta' ċittadin tal-Unjoni, josservax il-prinċipju ta' proporzjonalità fir-rigward tal-konsegwenzi tiegħu fuq is-sitwazzjoni ta' kull persuna kkonċernata u, jekk ikun il-każ, fuq dik tal-membri tal-familja tiegħu fid-dawl tad-dritt tal-Unjoni. Lingwa tal-kawża: iċ-Ċek Ir-rikors huwa miċħud. Il-Kummissjoni Ewropea hija kkundannata għall-ispejjeż. Lingwa tal-kawża: it-Taljan L-appell huwa miċħud. Meta Group Srl hija kkundannata għall-ispejjeż. Lingwa tal-kawża: il-Ġermaniż L-Artikoli 45 TFUE u 7(1) tar-Regolament (UE) Nru 492/2011 tal-Parlament Ewropew u tal-Kunsill, tal-5 ta' April 2011, dwar il-moviment liberu tal-ħaddiema fi ħdan l-Unjoni, għandhom jiġu interpretati fis-sens li ma jipprekludux leġiżlazzjoni nazzjonali, bħal dik inkwistjoni fil-kawża prinċipali, li, sabiex jiġi ddeterminat jekk ħaddiem b'total ta' 25 sena ta' attività professjonali huwiex intitolat għal żieda fil-leave annwali mħallas tiegħu minn 5 għal 6 ġimgħat, tipprevedi li s-snin imwettqa fil-kuntest ta' relazzjoni ta' xogħol waħda jew diversi preċedenti għal dik mibdija mal-persuna li attwalment timpjegah jiswew biss sa massimu ta' 5 snin ta' attività professjonali, anki jekk l-għadd reali tagħhom ikun itwal minn 5 snin. Lingwa tal-kawża: il-Ġermaniż Il-kunċett ta' "edukazzjoni skolastika jew universitarja" fis-sens tal-Artikolu 132(1)(i) u (j) tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud, għandu jiġi interpretat fis-sens li din l-edukazzjoni ma tkoprix tagħlim tas-sewqan mogħti minn skejjel tas-sewqan, bħal dik inkwistjoni fil-kawża prinċipali, bil-għan li jinkisbu liċenzji tas-sewqan għall-vetturi tal-kategoriji B u C1 imsemmija fl-Artikolu 4(4) tad-Direttiva 2006/126/KE tal-Parlament Ewropew u tal-Kunsill ta' l-20 ta' Diċembru 2006 dwar il-Liċenzji tas-Sewqan. Lingwa tal-kawża: l-Olandiż L-Artikolu 16(2)(a) tad-Direttiva tal-Kunsill 2003/86/KE tat-22 ta' Settembru 2003 dwar id-dritt għal riunifikazzjoni tal-familja għandu jiġi interpretat fis-sens li, fil-każ li ġew prodotti dokumenti ffalsifikati għall-ħruġ tal-permessi ta' residenza lill-membri tal-familja ta' ċittadin ta' pajjiż terz, il-fatt li dawn il-membri tal-familja ma kinux jafu bin-natura frawdolenti ta' dawn id-dokumenti ma tipprekludix lill-Istat Membru kkonċernat milli, b'applikazzjoni ta' din id-dispożizzjoni, jirtira dawn il-permessi. Konformement mal-Artikolu 17 ta' din id-direttiva, madankollu, huma l-awtoritajiet nazzjonali kompetenti li l-ewwel għandhom iwettqu eżami individwalizzat tas-sitwazzjoni ta' dawn il-membri, billi jwettqu evalwazzjoni bbilanċjata u raġonevoli tal-interessi kollha involuti. L-Artikolu 9(1)(a) tad-Direttiva tal-Kunsill 2003/109/KE tal-25 ta' Novembru 2003 dwar l-istatus ta' ċittadini ta' pajjiżi terzi li jkunu residenti għat-tul, għandu jiġi interpretat fis-sens li fil-każ fejn l-istatus ta' resident għal perijodu twil ingħata lil ċittadini ta' pajjiż terz abbażi ta' dokumenti ffalsifikati, il-fatt li dawn iċ-ċittadini ma kinux jafu bin-natura frawdolenti ta' dawn id-dokumenti ma jipprekludix lill-Istat Membru kkonċernat milli, b'applikazzjoni ta' din id-dispożizzjoni, jirtira dan l-istatus. Lingwa tal-kawża: l-Olandiż Il-Qorti tal-Ġustizzja tal-Unjoni Ewropea għandha ġurisdizzjoni, skont l-Artikolu 267 TFUE, sabiex tinterpreta l-Artikolu 11(2) tad-Direttiva 2003/86/KE tat-22 ta' Settembru 2003 dwar id-dritt għal riunifikazzjoni tal-familja, f'sitwazzjoni bħal dik inkwistjoni fil-kawża prinċipali, li fiha l-qorti tar-rinviju hija mitluba tiddeċiedi fuq applikazzjoni għar-riunifikazzjoni tal-familja mressqa minn benefiċjarju tal-istatus mogħti permezz tal-protezzjoni sussidjarja, meta din id-dispożizzjoni tkun ġiet reża applikabbli għal tali sitwazzjoni, b'mod dirett u inkundizzjonat, mid-dritt nazzjonali. L-Artikolu 11(2) tad-Direttiva 2003/86 għandu jiġi interpretat fis-sens li jipprekludi, f'ċirkustanzi bħal dawk inkwistjoni fil-kawża prinċipali, fejn ġiet ippreżentata applikazzjoni għar-riunifikazzjoni tal-familja minn sponsor li tgawdi minn status ta' protezzjoni sussidjarja favur minuri li tiegħu hija z-zija u allegatament il-kuratriċi, u li jirrisjedi bħala refuġjat u ma għandux rabtiet familjari f'pajjiż terz, sabiex din l-applikazzjoni tiġi miċħuda għar-raġuni biss li l-isponsor ma pprovdietx id-dokumenti ta' sostenn uffiċjali li jattestaw il-mewt tal-ġenituri bijoloġiċi tal-minuri u, għalhekk, in-natura attwali tar-rabtiet familjari tagħha miegħu, u li l-ispjegazzjoni li l-isponsor ippreżentat biex tiġġustifika l-inkapaċità tagħha li tipproduċi tali dokumenti tqieset li mhix plawżibbli mill-awtoritajiet kompetenti fuq il-mertu biss tal-informazzjoni ġenerali disponibbli dwar is-sitwazzjoni fil-pajjiż tal-oriġini, mingħajr ma titqies is-sitwazzjoni konkreta tal-isponsor u tal-minuri kif ukoll id-diffikultajiet partikolari li kellhom jaffaċċjaw, skonthom, qabel u wara li ħarbu mill-pajjiż tal-oriġini tagħhom. Lingwa tal-kawża: l-Isvediż L-Artikolu 53 tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud, kif emendata bid-Direttiva tal-Kunsill 2008/8/UE tat-12 ta' Frar 2008, għandu jiġi interpretat fis-sens li t-termini "servizzi fir-rigward tad-dħul għal attivitajiet" li hemm riferiment għalihom f'din id-dispożizzjoni jinkludu servizz, bħal dak inkwistjoni fil-kawża prinċipali, li jikkonsisti fit-taħriġ ta' kontabbiltà u ta' ġestjoni, fuq perijodu ta' ħamest ijiem, ipprovdut lill-persunal taxxabbli biss u li jeżiġi reġistrazzjoni u ħlas bil-quddiem. Lingwa tal-kawża: l-Ingliż L-appell huwa miċħud. AlzChem AG hija kkundannata għall-ispejjeż. Lingwa tal-kawża: il-Finlandiż L-Artikolu 13(1) u l-Artikolu 14(2) tad-Direttiva tal-Kunsill 2010/24/UE tas-16 ta' Marzu 2010 dwar l-assistenza reċiproka għall-irkupru ta' talbiet relatati ma' taxxi, dazji u miżuri oħra għandhom jiġu interpretati fis-sens li, minn naħa, dawn japplikaw għal proċedura intiża għar-reintegrazzjoni, fl-assi tal-falliment ta' kumpannija stabbilita fl-Istat Membru rikjest, ta' krediti li kienu s-suġġett ta' rkupru fuq it-talba tal-Istat Membru applikant, meta din il-proċedura hija bbażata fuq il-kontestazzjoni ta' miżuri ta' infurzar, fis-sens ta' dan l-Artikolu 14(2), u, min-naħa l-oħra, l-Istat Membru rikjest, fis-sens ta' dawn id-dispożizzjonijiet, għandu jitqies bħala l-konvenut għall-imsemmija proċedura, u ċ-ċirkustanza li l-ammont ta' dawn il-krediti jkun isseparat mill-beni ta' dan l-Istat Membru jew ikun flimkien magħhom ma għandhiex effett f'dan ir-rigward. Lingwa tal-kawża: il-Finlandiż L-Artikolu 101 TFUE għandu jiġi interpretat fis-sens li, f'sitwazzjoni bħal dik inkwistjoni fil-kawża prinċipali, li fiha l-azzjonijiet kollha tal-kumpanniji li pparteċipaw f'akkordju pprojbit minn dan l-artikolu nxtraw minn kumpanniji oħra, li xoljew dawn l-ewwel kumpanniji u komplew l-attivitajiet kummerċjali tagħhom, il-kumpanniji xerrejja jistgħu jinżammu responsabbli għad-danni kkawżati minn dan l-akkordju. Lingwa tal-kawża: l-Isvediż L-Artikolu 7(1)(e)(iii) tar-Regolament tal-Kunsill (KE) Nru 207/2009 tas-26 ta' Frar 2009 dwar it-trade mark [tal-Unjoni Ewropea], kif emendat bir-Regolament (UE) 2015/2424 tal-Parlament Ewropew u tal-Kunsill tas-16 ta' Diċembru 2015, għandu jiġi interpretat fis-sens li dan ma huwiex applikabbli għal trade marks irreġistrati qabel id-dħul fis-seħħ ta' dan ir-regolament Nru 207/2009, kif emendat bir-Regolament 2015/2424. L-Artikolu 7(1)(e)(iii) tar-Regolament Nru 207/2009 għandu jiġi interpretat fis-sens li sinjal, bħal dak inkwistjoni fil-kawża prinċipali, li jikkonsisti f'disinni bidimensjonali dekorattivi, li huwa mwaħħal fuq prodotti, bħal tessut jew karta, ma "jikkonsistix esklużivament f'forma", fis-sens ta' din id-dispożizzjoni. Lingwa tal-kawża: l-Olandiż L-Artikoli 45 u 48 TFUE għandhom jiġu interpretati fis-sens li jipprekludu sitwazzjoni, bħal dik inkwistjoni fil-kawża prinċipali, li fiha ħaddiem, li kien inkapaċi għax-xogħol matul sena u li ġie rrikonoxxut bħala persuna invalida mill-istituzzjoni kompetenti tal-Istat Membru tar-residenza tiegħu mingħajr għaldaqstant ma jkun jista' jibbenefika minn allowance tal-invalidità abbażi tal-leġiżlazzjoni ta' dan l-Istat Membru, jiġi impost fuqu, mill-istituzzjoni kompetenti tal-Istat Membru li fih huwa kkompleta l-perijodi ta' assigurazzjoni tiegħu kollha, perijodu ta' inkapaċità għax-xogħol addizzjonali ta' sena sabiex jiġi rrikonoxxut lilu l-istatus bħala persuna invalida u jingħatawlu l-benefiċċji tal-invalidità pro rata, mingħajr madankollu ma jirċievi allowance ta' inkapaċità għax-xogħol matul dan il-perijodu. Lingwa tal-kawża: il-Franċiż L-Artikolu 45 TFUE għandu jiġi interpretat fis-sens li jipprekludi l-applikazzjoni ta' leġiżlazzjoni fiskali ta' Stat Membru, bħal dik inkwistjoni fil-kawża prinċipali, li għandha l-effett li ċċaħħad kopja residenti f'dan l-Istat, li wieħed mill-membri tagħha jirċievi pensjoni fi Stat Membru ieħor li hija eżentata mit-taxxa fl-ewwel Stat Membru abbażi ta' ftehim bilaterali intiż għall-ħelsien mit-taxxa doppja, minn parti mill-benefiċċju tal-vantaġġi fiskali mogħtija minn dan. Lingwa tal-kawża: il-Pollakk L-Artikolu 2 tad-Direttiva tal-Kunsill 92/83/KEE tad-19 ta' Ottubru 1992 dwar l-armonizzazzjoni ta' l-istrutturi tat-taxxi tas-sisa fuq l-alkoħol u x-xorb alkoħoliku, għandu jiġi interpretat fis-sens li prodott intermedjarju, iddestinat li jitħallat ma' xorb mhux alkoħoliku, li jinkiseb minn most li jinkludi inqas ingredjenti li fihom ix-xgħir milli ingredjenti li ma fihomx ix-xgħir u li fih ġie miżjud il-ġulepp tal-glukożju qabel il-proċess ta' fermentazzjoni, jista' jiġi kklassifikat bħala "birra magħmula minn xgħir" li taqa' taħt l-intestatura 2203 tan-Nomenklatura Magħquda li jinsab fl-Anness I tar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana, fil-verżjoni tiegħu li tirriżulta mir-Regolament tal-Kummissjoni (KEE) Nru 2587/91, tas-26 ta' Lulju 1991, sakemm il-karatteristiċi organoleptiċi ta' dan il-prodott jikkorrispondu ma' dawk tal-birra, ħaġa li hija l-qorti tar-rinviju li għandha tivverifika. Lingwa tal-kawża: il-Franċiż L-Artikolu 3 tar-Regolament (KE) Nru 883/2004 tal-Parlament Ewropew u tal-Kunsill tad-29 ta' April 2004 dwar il-kordinazzjoni ta' sistemi ta' sigurtà soċjali, għandu jiġi interpretat fis-sens li benefiċċji, bħall-allowance personali għall-għajxien indipendenti u l-benefiċċju kumpensatorju għad-diżabbiltà, għandhom, għall-finijiet tal-klassifikazzjoni tagħhom bħala "benefiċċji tas-sigurtà soċjali" fis-sens ta' din id-dispożizzjoni, jitqiesu li huma mogħtija mingħajr ebda evalwazzjoni individwali tal-ħtiġijiet personali tal-benefiċjarju, peress li r-riżorsi ta' dan tal-aħħar jittieħdu inkunsiderazzjoni biss għall-finijiet tal-kalkolu tal-ammont effettiv ta' dawn il-benefiċċji abbażi ta' kriterji oġġettivi u legalment iddefiniti. Lingwa tal-kawża: l-Ingliż Permezz ta' digriet tal-14 ta' Frar 2019, il-Qorti tal-Ġustizzja (Is-Seba' Awla) ddeċidiet li l-appell huwa inammissibbli. Lingwa tal-kawża: is-Sloven Ir-rikorrenti titlob li l-Qorti tal-Ġustizzja jogħġobha: tikkonstata li, peress li ma adottatx il-liġijiet, ir-regolamenti u d-dispożizzjonijiet amministrattivi neċessarji (kollha) sabiex tikkonforma mad-Direttiva Delegata tal-Kummissjoni (UE) 2017/593 tas-7 ta' April 2016 li tissupplimenta d-Direttiva 2014/65/UE tal-Parlament Ewropew u tal-Kunsill, jew peress li naqset milli tikkomunika lill-Kummissjoni bl-adozzjoni ta' dawn id-dispożizzjonijiet, ir-Repubblika tas-Slovenja naqset milli twettaq l-obbligi tagħha taħt l-Artikolu 14 ta' din id-direttiva; u tikkundanna lir-Repubblika tas-Slovenja għall-ispejjeż. Skont l-Artikolu 14 tad-Direttiva (UE) 2017/593, l-Istati Membri kienu meħtieġa jadottaw u jippubblikaw, sat-3 ta' Lulju 2017, id-dispożizzjonijiet meħtieġa sabiex jikkonformaw ma' din id-direttiva u jikkomunikawhom immedjatament lill-Kummissjoni. Peress li r-Repubblika tas-Slovenja ma nnotifikatx lill-Kummissjoni bil-miżuri għat-traspożizzjoni tal-imsemmija direttiva qabel it-tmiem ta' dan it-terminu, din tal-aħħar iddeċidiet li tirreferi l-kwistjoni lill-Qorti tal-Ġustizzja. It-terminu għat-traspożizzjoni tad-Direttiva skada fit-3 ta' Lulju 2017. Lingwa tal-kawża: l-Ingliż Permezz ta' digriet tad-19 ta' Marzu 2019 il-Qorti tal-Ġustizzja (Is-Seba' Awla) iddeċidiet li l-appell kien inammissibbli. Lingwa tal-kawża: l-Ingliż Permezz ta' digriet tad-19 ta' Marzu 2019 il-Qorti tal-Ġustizzja (Is-Seba' Awla) ddeċidiet li l-appell huwa inammissibbli. Lingwa tal-kawża: l-Ungeriż Ir-rikorrenti titlob li l-Qorti tal-Ġustizzja jogħġobha tikkonstata li: billi stabbilixxiet li l-applikazzjoni għall-ażil għandha tiġi ppreżentata fiżikament mill-persuna quddiem l-awtorità kompetenti, u esklużivament fiż-żoni ta' tranżitu, li fihom hija tawtorizza d-dħul biss ta' numru żgħir ta' persuni, billi ma ttrasponietx fid-dritt nazzjonali, l-Artikolu 46(5) tad-Direttiva 2013/32 u billi addottat dispożizzjonijiet li jidderogaw mir-regola ġenerali tal-effett awtomatiku ta' sospensjoni f'sitwazzjonijiet li ma jaqgħux taħt l-Artikolu 46(6) ta' din l-istess direttiva, l-Ungerija naqset mill-obbligi tagħha skont l-Artikoli 3 u 6, l-Artikolu 24(3), l-Artikolu 43 u l-Artikolu 46(5) u (6) tad-Direttiva 2013/32, l-Artikolu 2(h), u l-Artikoli 8, 9 u 11 tad-Direttiva 2013/33 u l-Artikolu 5, l-Artikolu 6(1), l-Artikolu 12(1) u l-Artikolu 13(1) tad-Direttiva 2008/115, moqrija flimkien mal-Artikoli 6, 18 u 47 tal-Karta tad-Drittijiet Fundamentali; tikkundanna lill-Ungerija għall-ispejjeż. Il-Kummissjoni tqis li billi stabbilixxiet li l-applikazzjoni għal ażil għandha tiġi ppreżentata fiżikament mill-persuna quddiem l-awtorità kompetenti, u esklużivament fiż-żoni ta' tranżitu, li fihom hija tawtorizza d-dħul biss ta' numru żgħir ta' persuni, l-Ungerija tikser l-Artikoli 3 u 6 tad-Direttiva 2013/32. Effettivament, permezz ta' dan, l-Ungerija ma tiżgurax l-aċċess effettiv għall-proċedura ta' ażil lill-applikanti għal protezzjoni intenazzjonali. Il-Kummissjoni tqis li mid-dispożizzjonijiet tal-liġi dwar l-ażil li tistabbilixxi li l-applikanti għal ażil għandhom jirrisjedu f'żona ta' tranżitu matul l-eżami tal-applikazzjoni tagħhom għal protezzjoni internazzjonali jirriżulta li l-applikanti għal ażil huma sistematikament detenuti fl-Ungerija, fatt li ma huwiex konformi mar-rekwiżiti tad-Direttiva 2013/33. Barra minn hekk, il-Kummissjoni tqis li billi spostjat lejn in-naħa l-oħra tal-għeluq tal-fruntiera liċ-ċittadini ta' pajjiżi terzi li jirrisjedu b'mod irregolari fit-territorju Ungeriż mingħajr ma osservat il-proċeduri u l-garanziji ddefiniti fl-Artikolu 5, fl-Artikolu 6(1), fl-Artikolu 12(1) u fl-Artikolu 13(1) tad-Direttiva 2008/115, l-Ungerija ma osservatx l-obbligi tagħha skont l-Artikolu 5, l-Artikolu 6(1), l-Artikolu 12(1) u l-Artikolu 13(1) tad-Direttiva 2008/115. Il-Kummissjoni tqis li, sa fejn, fir-rigward tal-istħarriġ ġudizzjarju ta' applikazzjonijiet miċħuda bħala infondati, il-liġi dwar id-dritt tal-ażil ħassret id-dispożizzjoni li tipprovdi għall-effett awtomatiku ta' sospensjoni tar-rikors, l-Ungerija ma ttrasponietx fid-dritt nazzjojnali r-regola ġenerali stabbilita fl-Artikolu 46(5) tad-Direttiva 2013/32. Il-Kummissjoni iżżomm il-pożizzjoni tagħha li l-Ungerija qiegħda tikser l-Artikolu 46(5) u (6) tad-Direttiva 2013/32, peress li fil-każ ta' applikazzjonijiet għal protezzjoni internazzjonali miċħuda, il-liġi dwar id-dritt għal ażil ma tipprovdix espliċitament għall-possibbiltà ta' effett ta' sospensjoni tar-rikors. Konsegwentment, id-dritt tal-applikanti għal ażil li jibqgħu fit-territorju Ungeriż fl-istennija tal-eżitu tar-rikors ma huwiex iggarantit, peress li deċiżjoni negattiva hija eżiġibbli indipendentement mill-preżentata ta' rikors. Lingwa tal-kawża: il-Ġermaniż Lingwa tal-kawża: il-Ġermaniż Lingwa tal-kawża: l-Ispanjol Jew inkella, għall-kuntrarju, l-għan ta' din id-dispożizzjoni, li huwa li jiġi eskluż mit-tassazzjoni l-użu ta' prodotti tal-enerġija li huma meqjusa neċessarji sabiex jinkisbu l-prodotti tal-enerġija finali jimpedixxi t-tassazzjoni tal-istess awto-konsum sa fejn dan iwassal għall-kisba ta' prodotti oħra mhux tal-enerġija, anki jekk din il-produzzjoni tkun residwa u sseħħ b'mod inevitabbli bħala konsegwenza tal-proċess ta' produzzjoni nniffsu? Lingwa tal-kawża: l-Ispanjol Lingwa tal-kawża: il-Ġermaniż Lingwa tal-kawża: l-Ingliż L-appellanti jitolbu li l-Qorti tal-Ġustizzja jogħġobha: tannulla d-deċiżjoni appellata; tiddeċiedi l-kawża hija stess, tannulla l-atti kkontestati sa fejn dawn jirrigwardaw lill-appellanti; alternattivament, tibgħat lura l-kawża quddiem il-Qorti Ġenerali għal ġudizzju, fuq il-linji tal-analiżi legali tal-Qorti tal-Ġustizzja, u tikkundanna lill-Kunsill għall-ispejjeż tal-appellanti għall-proċeduri quddiem il-Qorti tal-Ġustizzja u quddiem il-Qorti Ġenerali. L-ewwel aggravju bbażat fuq l-allegazzjoni li l-Qorti Ġenerali kienet żbaljata meta ddeċidiet li l-Kunsill ma kienx meħtieġ jivverifika li l-awtoritajiet Eġizzjani kienu osservaw id-drittijiet fundamentali tal-Unjoni Ereopea tal-appellanti. It-tieni aggravju bbażat fuq l-allegazzjoni li l-Qorti Ġenerali kienet żbaljata meta ddeċidiet li l-Kunsill ma kienx meħtieġ jivverifika li l-proċeduri ġudizzjarji u l-investigazzjonijiet li jikkonċernaw lill-appellanti jirrigwardaw atti li huma ta' natura li jimminaw l-istat tad-dritt fl-Eġittu. It-tielet aggravju bbażat fuq l-allegazzjoni li l-Qorti Ġenerali kienet żbaljata meta ddeċidiet li l-Kunsill ma kienx wettaq żball manifest ta' evalwazzjoni meta bbaża ruħu fuq il-Każ Nru 10427 (l-allegazzjonijiet ta' Al Watany Bank). Ir-raba' aggravju bbażat fuq l-allegazzjoni li l-Qorti Ġenerali kienet żbaljata meta ddeċidiet li l-Kunsill ma kienx wettaq żball manifest ta' evalwazzjoni meta bbaża ruħu fuq il-Każ Nru 8897 (il-każ tal-arranġament mill-ġdid ta' villa privata). Il-ħames aggravju bbażat fuq l-allegazzjoni li l-Qorti Ġenerali kienet żbaljata meta ddeċidiet li l-Kunsill ma kienx wettaq żball manifest ta' evalwazzjoni meta bbaża ruħu fuq il-Każ Nru 756 (l-allegazzjonijiet ta' rigali mill-istabbiliment Al-Ahram) u fuq il-Każ Nru 53(l-allegazzjonijiet ta' rigali minn Dar El Tahrir). Is-sitt aggravju bbażat fuq l-allegazzjoni li l-Qorti Ġenerali kienet żbaljata meta ddeċidiet li l-Kunsill ma kienx wettaq żball manifest ta' evalwazzjoni meta bbaża ruħu fuq il-Każ Nru 144 (l-allegazzjonijiet ta' ħasil ta' flus). Lingwa tal-kawża: il-Bulgaru L-Artikolu 158(3) tar-Regolament Nru 2454/93 għandu jiġi interpretat fis-sens li jipprevedi żewġ sitwazzjonijiet alternattivi għall-aġġustament tal-valur doganali: minn naħa, is-sitwazzjoni fejn id-drittijiet, bħal dawk inkwistjoni hawnhekk, jikkonċernaw parzjalment il-merkanzija importata u parzjalment komponenti oħra miżjuda mal-merkanzija wara l-importazzjoni tagħha, u, min-naħa l-oħra, is-sitwazzjoni fejn id-drittijiet jikkonċernaw attivitajiet jew servizzi mwettqa wara l-importazzjoni? L-Artikolu 158(3) tar-Regolament Nru 2454/93 għandu jiġi interpretat fis-sens li jipprevedi tliet sitwazzjonijiet għall-aġġustament tal-valur doganali: l-ewwel nett, is-sitwazzjoni fejn id-drittijiet jikkonċernaw parzjalment il-merkanzija importata u parzjalment komponenti oħra miżjuda mal-merkanzija wara l-importazzjoni tagħhom, it-tieni nett, is-sitwazzjoni fejn id-drittijiet jikkonċernaw parzjalment il-merkanzija importata u parzjalment l-attivitajiet jew servizzi mwettqa wara l-importazzjoni u, it-tielet nett is-sitwazzjoni fejn id-drittijiet jikkonċernaw parzjalment il-merkanzija importata u parzjalment komponenti oħra miżjuda mal-merkanzija wara l-importazzjoni jew attivitajiet jew servizzi mwettqa wara l-importazzjoni? L-Artikolu 158(3) tar-Regolament Nru 2454/93 għandu jiġi interpretat fis-sens li jawtorizza aġġustament tal-valur doganali meta jiġi stabbilit li d-drittijiet imħallsa jikkonċernaw attivitajiet jew servizzi mwettqa wara l-importazzjoni tal-merkanzija li tkun qiegħda tiġi vvalutata, li, f'dan il-każ partikolari huma servizzi pprovduti mill-kumpannija Bulgara lill-kumpannija Amerikana (inkonnessjoni ma' manifattura u amministrazzjoni), irrispettivament minn jekk humiex issodisfatti r-rekwiżiti għall-aġġustament skont l-Artikolu 157 tar-Regolament Nru 2454/93? L-Artikolu 158(3) tar-Regolament Nru 2454/93 għandu jiġi interpretat fis-sens li japplika wkoll fil-każ li x-xerrej iħallas onorarji jew ħlasijiet ta' liċenzja lil terz? L-Artikolu 160 tar-Regolament Nru 2454/93 japplika għar-regola fundamentali prevista fl-Artikolu 157 tar-Regolament Nru 2454/93 fil-każ biss li d-drittijiet għandhom jitħallsu lil terz u jikkonċernaw kompletament il-merkanzija li tkun qiegħda tiġi vvalutata, jew japplika wkoll f'każijiet fejn id-drittijiet jikkonċernaw biss parzjalment il-merkanzija importata? L-Artikolu 160 tar-Regolament Nru 2454/93 għandu jiġi interpretat fis-sens li r-"relazzjoni" bejn min jagħti l-liċenzja u l-bejjiegħ għandha tinftiehem fis-sens li tirreferi għal każijiet fejn min jagħti l-liċenzja jkun relatat mal-bejjiegħ għaliex jeżerċita kontroll dirett fuq ix-xerrej li jmur lil hinn minn kontroll tal-kwalità, jew għandu jiġi interpretat fis-sens li r-relazzjoni bejn min jagħti l-liċenzja u x-xerrej deskritta iktar 'il fuq ma hijiex suffiċjenti sabiex tiġi preżunta relazzjoni (indiretta) bejn min jagħti l-liċenzja u l-bejjiegħ, b'mod partikolar fil-każ li dan tal-aħħar joġġezzjona għall-pożizzjoni li l-prezzijiet għall-ordni tax-xerrej għall-merkanzija importata kienet tiddependi mill-ħlas ta' drittijiet u joġġezzjona wkoll għall-pożizzjoni li min ta l-liċenzja kien f'pożizzjoni li jikkontrolla jew jillimita l-azzjonijiet operazzjonali tiegħu? L-Artikolu 160 tar-Regolament Nru 2454/93 għandu jiġi interpretat fis-sens li jippermetti aġġustament tal-valur doganali fil-każ biss li jkunu ssodisfatti ż-żewġ kundizzjonijiet previsti fl-Artikolu 157 tar-Regolament Nru 2454/93, jiġifieri li d-drittijiet imħallsa lil terz jikkonċernaw il-merkanzija li tkun qiegħda tiġi vvalutata u jikkostitwixxu kundizzjoni tal-bejgħ ta' din il-merkanzija, u tkun issodisfatta wkoll il-kundizzjoni li l-bejjiegħ jew persuna relatata miegħu jeżiġu li x-xerrej iħallas id-drittijiet? Ir-rekwiżit previst fl-ewwel inċiż tal-Artikolu 157(2) tar-Regolament Nru 2454/93 — li d-drittijiet ikunu jikkonċernaw il-merkanzija li tkun qiegħda tiġi vvalutata — għandu jitqies li ġie ssodisfatt fil-każ li jkun hemm relazzjoni indiretta bejn id-drittijiet u l-merkanzija importata, bħal dik fil-kawża ineżami, jekk il-merkanzija li tkun qiegħda tiġi vvalutata tkun komponent tal-prodott finali kopert minn liċenzja? Lingwa tal-kawża: il-Litwan L-Artikolu 31(1)tad-Direttiva 2002/22/KE, kif emendata bid-Direttiva 2009/136/KE, għandu jiġi interpretat fis-sens li ma hemmx lok li jitqies li numru sinifikattiv ta' utenti finali jużaw in-netwerks ta' komunikazzjonijiet elettroniċi (f'dan il-każ, in-netwerk ta' xandir bis-satellita) bħala l-mezz priniċpali tagħhom sabiex jirċievu kanali tat-televiżjoni, fis-sens tal-imsemmija dispożizzjoni, meta huwa biss 6 % mill-utenti finali kollha (f'dan il-każ, djar) li jużaw dawn in-netwerks bħala l-mezz priniċpali tagħhom sabiex jirċievu kanali tat-televiżjoni? Sabiex jiġi ddeterminat jekk hijiex iġġustifikata l-applikazzjoni tal-Artikolu 31(1) tad-Direttiva 2002/22, kif emendata bid-Direttiva 2009/136, jeħtieġ li jittieħdu inkunsiderazzjoni l-utenti tal-internet, li jistgħu jaraw il-kanal inkwistjoni (il-programmi tiegħu) bla ħlas u b'mod dirett fuq l-internet? L-Artikolu 56 TFUE jeħtieġ li jiġi interpretat bħala li jipprojbixxi lill-Istati Membri milli jimponu fuq impriżi bħar-rikorrenti obbligu ta' ritrażmissjoni bla ħlas ta' kanal tat-televiżjoni permezz ta' netwerks ta' komunikazzjonijiet elettroniċi meta x-xandar li fir-rigward tiegħu jiġi impost dan l-obbligu għandu l-possibbiltà li jxandar huwa stess il-kanal inkwistjoni bl-istess netwerk, bi spejjeż tiegħu? L-Artikolu 56 TFUE jeħtieġ li jiġi interpretat bħala li jipprojbixxi lill-Istati Membri milli jimponu fuq impriżi bħar-rikorrenti obbligu ta' ritrażmissjoni bla ħlas ta' kanal tat-televiżjoni permezz ta' netwerks ta' komunikazzjonijiet elettroniċi meta dan l-obbligu kien jippermetti li jintlaħqu madwar 6 % tad-djar kollha u meta dawn tal-aħħar għandhom il-possibbiltà li jaraw l-imsemmi kanal billi jużaw in-netwerk ta' xandir terrestri jew l-internet? Lingwa tal-kawża: il-Franċiż L-appellant jitlob li l-Qorti tal-Ġustizzja jogħġobha: tannulla s-sentenza tal-Qorti Ġenerali tas-27 ta' Novembru 2018 fil-Kawża T-315/17; tiċħad ir-rikors oriġinali bħala infondat; tikkundanna lill-parti l-oħra għall-ispejjeż. Skont is-SEAE, il-Qorti Ġenerali wettqet żball ta' liġi meta bbażat is-sentenza tagħha fuq ksur tal-Artikolu 1d(2) tar-Regolamenti tal-Persunal u billi qieset li din id-dispożizzjoni tinkludi prinċipju direttament applikabbli għad-deċiżjonijiet individwali adottati mill-istituzzjoni b'applikazzjoni tal-imsemmija Regolamenti (punti 93-94 tas-sentenza kkontestata). Barra minn hekk, anki jekk jingħad li l-Artikolu 1d(2) tar-Regolamenti tal-Persunal jimponi obbligu li huwa direttament applikabbli, din id-dispożizzjoni ma setgħetx tapplika fil-każ inkwistjoni minħabba n-natura tad-deċiżjoni kontenzjuża, li kienet tikkonċerna lir-rikorrent biss fil-kapaċità tiegħu ta' kap ta' delegazzjoni u li ma kinitx xierqa għall-applikazzjoni ta' prinċipju tal-ugwaljanza bejn is-sessi. Lingwa tal-kawża: l-Olandiż Ir-Regolament (KE) Nru 91/2009 huwa invalidu fir-rigward ta' importatur stabbilit fl-Unjoni minħabba ksur tal-Artikolu 2(10) tar-Regolament (KE) Nru 384/96 sa fejn, fil-kuntest tal-kalkolu tal-estent tal-marġni ta' dumping għall-prodotti kkonċernati, l-istituzzjonijiet tal-Unjoni rrifjutaw li jieħdu inkunsiderazzjoni, fil-paragun tal-valur normali ta' prodotti ta' produttur Indjan mal-prezzijiet tal-esportazzjoni ta' prodotti Ċiniżi simili, aġġustamenti marbuta mad-dazji tal-importazzjonijiet fuq materja prima u taxxi indiretti fil-pajjiż ta' riferiment (jiġifieri l-Indja) u ma' differenzi fil-produzzjoni (fl-ispejjeż tal-produzzjoni) u/jew sa fejn l-istituzzjonijiet tal-Unjoni, matul l-investigazzjoni, ma pprovdewx lill-produtturi esportaturi Ċiniżi li jikkooperaw (fi żmien xieraq) id-data kollha tal-produttur Indjan fir-rigward tad-determinazzjoni tal-valur normali? Lingwa tal-kawża: l-Olandiż Ir-risposta għall-ewwel domanda hija influwenzata mill-fatt li l-Istat Membru kkonkluda ftehim fil-forma ta' "Safety Deal hittewerende bekleding op LPG-autogastankwagens" ma' organizzazzjonijiet ta' operaturi tas-settur LPG (fost oħrajn operaturi ta' pompi tal-petrol LPG u produtturi, bejjiegħa u trasportaturi ta' LPG), fejn l-operaturi impenjaw ruħhom li jużaw il-kisi ta' protezzjoni mis-sħana u li, f'dak ir-rigward, l-Istat Membru ħareġ ċirkulari, jiġifieri ċ-"Circulaire effectafstanden externe veiligheid LPG-tankstations voor besluiten met gevolgen voor de effecten van een ongeval" ("Ċirkolari dwar distanzi ta' sigurtà fir-rigward tas-sigurtà esterna ta' pompi tal-petrol LPG f'deċiżjonijiet b'konsegwenzi għall-effetti ta' inċident"), fejn hija żviluppata politika komplementari ta' ġestjoni ta' riskji bbażata fuq l-ipoteżi li l-pompi tal-petrol LPG huma fornuti permezz ta' tankers tat-triq mgħammra b'kisi ta' protezzjoni mis-sħana? Meta qorti nazzjonali teżamina deċiżjoni ta' implimentazzjoni li għandha l-għan li timponi fuq id-destinatarju obbligu ta' rekwiżit li ma jistax jiġi kkontestat fid-dritt u kuntrarju għad-dritt tal-Unjoni: id-dritt tal-Unjoni, u b'mod partikolari l-ġurisprudenza tal-Qorti tal-Ġustizzja fil-qasam tal-awtonomija tal-proċedura nazzjonali, jippermetti lill-qorti nazzjonali li titlaq fil-prinċipju mill-idea li tali rekwiżit ta' permess huwa legali sakemm ma jkunx manifestament kuntrarju għad-dritt superjuri, u b'mod partikolari għad-dritt tal-Unjoni? Fil-każ ta' risposta affermattiva, id-dritt tal-Unjoni jistabbilixxi rekwiżiti (supplimentari) għal din l-eċċezzjoni? jew id-dritt tal-Unjoni jimplika li, fid-dawl b'mod partikolari tas-sentenzi tal-Qorti tal-Ġustizzja tad-29 ta' April 1999, Ciola (C-224/97, EU:C:1999:212) u tas-6 ta' April 2000, ED ED & F Man Sugar (C-274/04, EU:C:2006:233), li l-qorti nazzjonali għandha tinjora tali rekwiżit ta' permess peress li jmur kontra d-dritt tal-Unjoni? Fir-rigward tar-risposta għad-domanda 2) a. għandu jkun magħruf jekk id-deċiżjoni ta' implimentazzjoni hijiex sanzjoni ta' kumpens (remedy) jew sanzjoni ta' ripressiva (criminal charge)? Lingwa tal-kawża: l-Ispanjol u l-Franċiż L-appellanti titlob li l-Qorti tal-Ġustizzja jogħġobha: tannulla s-sentenza mogħtija mill-Qorti Ġenerali tal-Unjoni Ewropea fit-13 ta' Diċembru 2018 fil-Kawżi magħquda T-339/16, T-352/16 u T-391/16. tiċħad ir-rikorsi; tikkundanna lir-rikorrenti għall-ispejjeż tal-proċeduri quddiem il-Qorti Ġenerali u quddiem il-Qorti tal-Ġustizzja; L-appellanti tinvoka erba' aggravji insostenn tal-appell: Ir-raba' nett, il-Qorti Ġenerali wettqet żball ta' liġi meta kkunsidrat li kien legalment possibbli li tiddeċiedi għal annullament parzjali tar-Regolament 2016/646. Fil-fatt ma ħaditx inkunsiderazzoni l-fatt li, fuq livell prattiku, il-proċedura ta' kejl ma tistax tiġi implimentata mingħajr fatturi ta' konformità u li l-Kummissjoni kienet espressament issuġġettat in-natura obbligatorja tal-proċedura RDE għall-finijiet tar-riċezzjoni għall-introduzzjoni ta' fatturi korretturi. Lingwi tal-kawża: l-Ispanjol u l-Franċiż Fl-appell tiegħu, il-Gvern Ungeriż jitlob li l-Qorti tal-Ġustizzja jogħgobha: prinċipalment: tannulla s-sentenza mogħtija fit-13 ta' Diëembru 2018 mill-Qorti Ġenerali fil-Kawżi Ville de Paris, Ville de Bruxelles u Ayuntamiento de Madrid vs il-Kummissjoni (T-339/16, T-352/16 u T-391/16, EU:T:2018:927), u tiċħad ir-rikors tal-ville de Paris, tal-ville de Bruxelles u tal-ayuntamiento de Madrid bħala infondati, sussidjarjament: tannulla d-dispożittiv tas-sentenza sa fejn tiddetermina t-tul taż-żamma tal-effetti tad-dispożizzjoni annullata għal tnax-il xahar mid-data li fiha s-sentenza tidħol fis-seħħ u, fl-istess ħin, tiddeċiedi li żżomm l-effetti tad-dispożizzjoni annullata sa l-adozzjoni tal-leġiżlazzjoni l-ġdida li tieħu post dawn id-dispożizzjonijiet, tikkundanna lill-partijiet fil-proċeduri quddiem il-Qorti Ġenerali għall-ispejjeż tal-prodeduri tal-appell. Lingwi tal-kawża: l-Ispanjol u l-Franċiż L-appellanti titlob li l-Qorti tal-Ġustizzja jogħġobha: tannulla s-sentenza tal-Qorti Ġenerali tat-13 ta' Diċembru 2018, innotifikata lill-Kummissjoni fl-istess jum, fil-Kawżi magħquda T-339/16, T-352/16 u T-391/16, Ville de Paris, Ville de Bruxelles u Ayuntamiento de Madrid vs Il-Kummissjoni Ewropea, tiċħad ir-rikors fl-ewwel istanza u tikkundanna lill-rikorrenti fl-ewwel istanza għall-ispejjeż; jew, sussidjarjament, tannulla s-sentenza u tibgħat il-kawża lura quddiem il-Qorti Ġenerali għal eżami mill-ġdid; tirriżerva l-ispejjeż taż-żewġ istanzi. Lingwa tal-kawża: l-Olandiż Il-fatt li qorti ta' Stat Membru awtorizzat il-qbid fuq il-bażi ta' kreditu li l-parti avversarja tiddikjara li għandha fil-konfront tal-organizzazzjoni internazzjonali, kreditu li huwa s-suġġett ta' proċedura pendenti fuq il-mertu f'dan l-Istat Membru fil-kuntest ta' tilwima kuntrattwali dwar il-ħlas ta' karburanti pprovduti għall-finijiet ta' operazzjoni għaż-żamma tal-paċi mwettqa minn organizzazzjoni internazzjonali konnessa ma' dik tal-ewwel, għandu effett fuq ir-risposta għall-punt (a) tal-ewwel domanda, u, jekk iva, liema effett? Fil-każ ta' risposta affermattiva għall-punt (a) tal-ewwel domanda, il-punt 5 tal-Artikolu 24 tar-Regolament Nru 1215/2012 għandu jiġi interpretat fis-sens li, meta l-qorti ta' Stat Membru tagħti awtorizzazzjoni li jiġi impost mandat ta' qbid kawtelatorju u meta dan il-mandat jiġi sussegwentement impost fi Stat Membru ieħor, il-qrati tal-Istat Membru fejn jiġi impost il-mandat ta' qbid kawtelatorju għandhom il-ġurisdizzjoni esklużiva sabiex jieħdu konjizzjoni ta' talba għar-revoka ta' dan il-mandat? Il-fatt li l-organizzazzjoni internazzjonali invokat l-immunità minn eżekuzzjoni insostenn tat-talba tagħha għar-revoka tal-mandat ta' qbid kawtelatorju għandu effett fuq ir-risposta għall-punt (a) tat-tieni domanda, u, jekk iva, liema effett? Jekk il-fatt li l-organizzazzjoni internazzjonali invokat l-immunità minn eżekuzzjoni insostenn tat-talbiet tagħha għandu effett fuq ir-risposti, minn naħa, għall-kwistjoni dwar jekk hijiex kwistjoni ċivili jew kummerċjali fis-sens tal-Artikolu 1(1) tar-Regolament Nru 1215/2012, u, min-naħa l-oħra, għall-kwistjoni dwar jekk hijiex talba li taqa' fil-kamp ta' applikazzjoni tal-punt 5 tal-Artikolu 24 tar-Regolament Nru 1215/2012, sa liema punt il-qorti adita hija obbligata tevalwa jekk l-invokazzjoni tal-immunità minn eżekuzzjoni hijiex fondata u, f'dan ir-rigward, għandha tiġi applikata r-regola li tgħid li hija għandha tevalwa l-elementi kollha disponibbli għaliha, inklużi, f'dan il-każ, il-kontestazzjonijiet magħmula mill-konvenuta, jew kwalunkwe regola oħra? Lingwa tal-kawża: l-Isvediż Id-dispożizzjonijiet tal-Konvenzjoni li timplimenta l-Ftehim ta' Schengen, b'mod partikolari d-dispożizzjonijiet relatati mar-riċerki sistematiċi fis-Sistema ta' Informazzjoni ta' Schengen (SIS), u tal-Kodiċi tal-Fruntieri ta' Schengen, b'mod partikolari l-obbligu stabbilit fih dwar id-detenzjoni ta' passaport validu, jipprekludu l-għoti ta' permess ta' residenza permezz ta' talba mressqa fl-Isvezja, li la tkun ibbażata fuq raġunijiet ta' protezzjoni u lanqas fuq raġunijiet umanitarji, sa fejn l-identità tal-persuna li tkun ressqet it-talba ma tkunx stabbilita b'mod ċar? Fil-każ ta' risposta affermattiva, l-istabbiliment tal-identità jista' jkun suġġett għal eċċezzjonijiet skont il-leġiżlazzjoni jew il-ġurisprudenza nazzjonali? Fil-każ ta' risposta negattiva għat-tieni domanda, liema eċċezzjonijiet jippermetti d-dritt tal-Unjoni, jekk ikun il-każ? Lingwa tal-kawża: il-Latvjan Id-dritt tal-Unjoni, b'mod partikolari l-Artikoli 18, 49 u 63 TFUE, jipprekludi l-leġiżlazzjoni ta' Stat Membru li timponi fuq il-persuni ġuridiċi, sabiex ikunu jistgħu jakkwistaw il-proprjetà ta' art agrikola, fil-każ fejn is-soċju jew is-soċji li flimkien jirrappreżentaw iktar minn nofs id-drittijiet ta' vot fil-kumpannija u l-persuni kollha li għandhom is-setgħa li jirrappreżentaw lil din tal-aħħar huma ċittadini ta' Stati Membri oħra tal-Unjoni Ewropea, l-obbligu li jippreżentaw iċ-ċertifikati ta' reġistrazzjoni tas-soċji u tar-rappreżentanti tagħha bħala ċittadini tal-Unjoni u dokument li jistabbilixxi li dawn tal-aħħar għandhom konoxxenza tal-lingwa uffiċjali li tikkorrispondi tal-inqas għal-livell B2? Lingwa tal-kawża: it-Taljan Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO tal-24 ta' Frar 2016 (Każ R 1091/2015-2), dwar applikazzjoni għar-reġistrazzjoni tas-sinjal verbali PRO PLAYER bħala trade mark tal-Unjoni Ewropea. Lingwa tal-kawża: il-Pollakk Talbiet ibbażati fuq l-Artikolu 263 TFUE u intiżi għall-annullament tad-Deċiżjoni tal-Kummissjoni C(2015) 8236 finali, tas-26 ta' Novembru 2015, li permezz tagħha hija ma qajmitx oġġezzjonijiet fir-rigward tal-miżura nnotifikata mill-awtoritajiet Pollakki dwar l-għajnuna mogħtija lil Poczta Polska fil-forma ta' kumpens għall-ispejjeż netti li jirriżultaw mit-twettiq, minn din il-kumpannija, tal-obbligi tagħha ta' servizz postali universali għall-perijodu bejn l-1 ta' Jannar 2013 u l-31 ta' Diċembru 2015 Lingwa tal-kawża: l-Ingliż Talba bbażata fuq l-Artikolu 263 TFUE u intiża għall-annullament tad-Deċiżjoni ta' Implimentazzjoni tal-Kummissjoni C (2016) 2136 finali, tal-15 ta' April 2016, li tiċħad talba għall-istatus ta' produttur esportatur ġdid f'dak li jikkonċerna l-miżuri antidumping definittivi imposti fuq l-importazzjonijiet tal-madum taċ-ċeramika li joriġina mir-Repubblika Popolari taċ-Ċina bir-Regolament ta' Implimentazzjoni (UE) Nru 917/2011. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO tad-19 ta' Diċembru 2016 (Każijiet magħquda R 2494/2015-4 u R 163/2016-4), dwar proċedimenti għal dikjarazzjoni ta' invalidità bejn Prim u Primed Halberstadt Medizintechnik. Lingwa tal-kawża: l-Ispanjol Lingwa tal-kawża: il-Ġermaniż Rikors ippreżentat kontra d-Deċiżjoni tal-Ewwel Bord tal-Appell tal-EUIPO tat-13 ta' Settembru 2017 (Każ R 1786/2016-1), dwar applikazzjoni għar-reġistrazzjoni tas-sinjal verbali Triotherm+ bħala trade mark tal-Unjoni Ewropea. Lingwa tal-kawża: il-Ġermaniż Rikors ippreżentat kontra d-deċiżjoni tar-Raba' Bord tal-Appell tal-EUIPO tas-6 ta' Settembru 2017 (Każ R 2250/2016-4), dwar applikazzjoni għal reġistrazzjoni ta' forma bħala trade mark figurattiva tal-Unjoni Ewropea. Lingwa tal-kawża: l-Ingliż Rikors kontra d-deċiżjoni tal-Ewwel Bord tal-Appell tal-EUIPO tal-14 ta' Settembru 2017 (Każ R 1776/2016-1), dwar proċedimenti għal dikjarazzjoni ta' invalidità bejn, minn naħa, Entertainment One UK u Astley Baker Davies u, min-naħa l-oħra, Xianhao Pan. Lingwa tal-kawża: l-Ingliż Rikors ippreżentat kontra d-deċiżjoni tal-Ewwel Bord tal-Appell tal-EUIPO tat-12 ta' Diċembru 2017 (Każ R 983/2017-1), dwar proċedimenti ta' oppożizzjoni bejn Krinner Innovation u IQ Group Holdings Bhd. Lingwa tal-kawża: il-Franċiż Talba bbażata fuq l-Artikolu 263 TFUE u intiża, minn naħa, għall-annullament tad-deċiżjoni tal-Parlament tal-24 ta' Novembru 2017 li tiċħad l-offerta tar-rikorrenti u li tagħti lil ħames offerenti l-kuntratt dwar kuntratt qafas dwar xogħlijiet minn kuntrattur ġenerali fuq il-bini tal-Parlament fi Brussell (il-Belġju) (sejħa għal offerti 06D20/2017/M036) u, min-naħa l-oħra, għall-għoti ta' ordni lill-Parlament sabiex jipproduċi diversi dokumenti. Lingwa tal-kawża: il-Pollakk Talba bbażata fuq l-Artikolu 265 TFUE u intiża sabiex jiġi kkonstatat li l-Parlament b'mod illegali, naqas milli jittrażmetti lill-Kunsill tal-Unjoni Ewropea l-mistoqsija għal tweġiba bil-miktub P-003358/17, bi ksur tal-Artikolu 130 tar-Regolament intern tal-Parlament u tad-dispożizzjonijiet tal-Anness II tal-imsemmi regolament. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tannulla d-deċiżjoni tat-18 ta' April 2018 dwar iċ-ċaħda impliċita tat-talba tagħha ta' affiljazzjoni mar-RKAM; tikkundanna lill-Kummissjoni għall-ispejjeż. Insostenn tar-rikors tiegħu, ir-rikorrent jinvoka motiv prinċipali u motiv sussidjarju. Prinċipalment, huwa jsostni li l-Kummissjoni Ewropea kisret l-Artikolu 95 tal-Kondizzjonijiet tal-impjieg applikabbli għall-aġenti l-oħra (iktar 'il quddiem il-"Kondizzjonijiet tal-impjieg") billi rrifjutat li taffiljah mar-RKAM (sistema komuni ta' assigurazzjoni medika), mingħajr ma ħadet inkunsiderazzjoni t-tul tal-kontribuzzjoni supplimentari li ġie rrikonoxxut lilu fis-sistema ta' pensjoni tal-istituzzjonijiet tal-Unjoni bħala korrispettiv għat-trasferiment tad-drittijiet nazzjonali tiegħu għal pensjoni. Sussidjarjament, ir-rikorrent jinvoka l-eċċezzjoni ta' illegalità tal-Artikolu 95 tal-Kondizzjonijiet tal-impjieg fir-rigward tal-Artikolu 45 TFUE. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tiddikjara dan ir-rikors ammissibbli u fondat; konsegwentement, tannulla d-deċiżjonijiet tal-President tal-BEI tat-30 ta' Ġunju 2017 u tal-11 ta' Diċembru 2017 sa fejn dawn jirrifjutaw lir-rikorrent il-benefiċċju tal-allowance tal-mobbiltà ġeografika prevista fl-Artikolu 1.4 tad-dispożizzjonijiet amministrattivi applikabbli għall-persunal; sa fejn ikun meħtieġ, tannulla d-deċiżjoni tal-President tal-BEI tal-20 ta' Novembru 2018 li tiċħad il-konklużjonijiet tal-kummissjoni ta' konċiljazzjoni u li tikkonferma d-deċiżjonijiet tat-30 ta' Ġunju 2017 u tal-11 ta' Diċembru 2017; għaldaqstant, tikkundanna lill-konvenut iħallas l-allowance tal-mobbiltà ġeografika retroattivament mill-1 ta' April 2017, jiġifieri, fil-jum tal-preżentata ta' dan ir-rikors, EUR 36 045.6 (EUR 1 567.20 x 23 xahar); tikkundanna lill-konvenut iħallas l-interessi moratorji fuq l-allowance tal-mobbiltà ġeografika dovuta mill-1 ta' April 2017 u dan sal-ħlas sħiħ, fejn l-interessi moratorji huma ffissati bir-rata ta' interessi tal-Bank Ċentrali Ewropew miżjuda b'2 punti. Insostenn tar-rikors tiegħu, ir-rikorrent jinvoka erba' motivi. L-ewwel motiv ibbażat fuq ksur tal-Artikolu 1.4 tad-dispożizzjonijiet amministrattivi applikabbli għall-persunal u fuq ksur tal-Artikoli 1 u 11 tal-Anness VII ta' dawn id-dispożizzjonijiet. It-tieni motiv ibbażat fuq ksur tal-prinċipji ta' aspettattivi leġittimi, ta' prevedibbiltà ġuridika u tal-prinċipju ta' premura. It-tielet motiv ibbażat fuq ksur tal-prinċipju ta' nondiskriminazzjoni, tal-Artikolu 1.3 tal-Kodiċi ta' Kondotta tal-Persunal tal-BEI u tal-Artikolu 21 tal-Karta tad-Drittijiet Fundamentali tal-Unjoni Ewropea. Ir-raba' motiv ibbażat fuq ksur tal-prinċipju ta' amministrazzjoni tajba u tal-prinċipju ta' terminu raġonevoli. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tannulla, l-ewwel nett, ir-rapport ta' evalwazzjoni tar-rikorrent tal-25 ta' April 2018; tannulla, it-tieni nett, id-deċiżjoni ta' nuqqas ta' promozzjoni tat-18 ta' Ġunju 2018; tannulla, it-tielet nett, id-deċiżjoni tat-28 ta' Mejju 2018, li tiċħad it-talba għal assistenza tar-rikorrent; tannulla, ir-raba' nett, sa fejn ikun hemm bżonn, id-deċiżjoni Nru R/400/18 tal-21 ta' Novembru 2018, li tiċħad l-ilment tar-rikorrent kontra r-rapport ta' evalwazzjoni tiegħu u kontra d-deċiżjoni ta' nuqqas ta' promozzjoni; tannulla, il-ħames nett, sa fejn ikun hemm bżonn, id-deċiżjoni Nru R/461/18 tal-21 ta' Novembru 2018, li tiċħad l-ilment tar-rikorrent kontra d-deċiżjoni li tiċħad it-talba għal assistenza tiegħu. Insostenn tar-rikors tiegħu, ir-rikorrent jinvoka żewġ motivi. L-ewwel motiv, insostenn tat-talba tar-rikorrent għall-annullament tad-deċiżjoni li tiċħad it-talba għal assistenza tiegħu, ibbażat fuq żball manifest ta' evalwazzjoni, ksur tad-dmir ta' premura, ksur tal-prinċipju ta' amministrazzjoni tajba, u użu ħażin ta' poter. It-tieni motiv, insostenn tat-talba tar-rikorrent għall-annullament tar-rapport ta' evalwazzjoni tiegħu u tad-deċiżjoni ta' nuqqas ta' promozzjoni, ibbażat fuq żball manifest ta' evalwazzjoni, ommissjoni ta' fatti rilevanti u użu ħażin ta' poter. Lingwa tal-kawża: l-Ispanjol Ir-rikorrenti titlob li l-Qorti Ġenerali jogħġobha tannulla l-att maħruġ mill-Kummissjoni Ewropea li jistabbilixxi s-somma li għandha tiġi rrimborsata mir-rikorrenti minħabba t-tnaqqis tal-ammont għal sussidju fil-kuntest tal-Programm LIFE 11. Dan ir-rikors huwa indirizzat kontra l-att maħruġ mill-Kummissjoni Ewropea fl-14 ta' Jannar 2019, innotifikat fl-24 ta' Jannar 2019, li jistabbilixxi s-somma li għandha tiġi rrimborsata mir-rikorrenti, peress li l-ispejjeż li għandhom jiġu ssussidjati fil-kuntest tal-proġett LIFE 11 ENYES/000593-H2AL RECYCLING tnaqqsu, u li fih ordni ta' ħlas. Insostenn tar-rikors tagħha, ir-rikorrenti tinvoka tliet motivi. L-ewwel motiv ibbażat fuq l-eżistenza ta' ksur ta' forom proċedurali sostanzjali. F'dan ir-rigward huwa allegat li l-Kummissjoni Ewropea ma ppreżentatx argumenti jew data li jippermettu lir-rikorrenti li tirribatti l-argumenti tagħha lil hinn mill-kontenut tal-ittra inizjali tagħha ta' Jannar 2017, li fiha l-Kummissjoni informat lir-rikorrenti li l-ispejjeż li ma setgħux jiġu koperti b'finanzjament, minħabba li fil-komunikazzjonijiet kollha tagħha hija llimitat ruħha għar-riproduzzjoni tal-istess argumenti. It-tieni motiv ibbażat fuq il-ksur tat-Trattat jew ta' kwalunkwe dispożizzjoni legali marbuta mal-applikazzjoni tiegħu. F'dan ir-rigward huwa allegat li l-atti li jillimitaw drittijiet suġġettivi jew interessi leġittimi għandhom ikunu motivati, konformement mad-dispożizzjonijiet tal-leġiżlazzjoni tal-Unjoni Ewropea, peress li fil-każ kuntrarju jista' jkun hemm aġir arbitrarju għall-benefiċċju ta' min jadottah u abbuż ta' poter, bi ksur tal-prinċipji ta' proporzjonalità, ta' aspettattivi leġittimi, ta' ugwaljanza fit-trattament u ta' "projbizzjoni tal-arbitrarjetà", li huma rrikonoxxuti fil-leġiżlazzjoni tal-Unjoni Ewropea. It-tielet motiv ibbażat fuq l-eżistenza ta' ksur tad-drittijiet tad-difiża F'dan ir-rigward huwa allegat li minħabba l-assenza ta' motivazzjoni ta' dan l-att ma humiex issoddisfatti l-kunduzzjonijiet amministrattivi solidi li jippermettu li jiġu ddikjarati ċerti spejjeż bħala mhux eliġibbli u, konsegwentement, ma huwiex possibbli li dawn jiġi miċħuda. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tiċħad ir-rikors li jikkonċerna l-proċedimenti ta' oppożizzjoni Nru B 2 738 030; u tikkundanna lill-EUIPO għall-ispejjeż sostnuti fil-proċedura quddiem il-Qorti Ġenerali u tikkundanna lill-intervenjenti eventwali għall-ispejjeż sostnuti quddiem l-EUIPO. Ksur tat-tieni sentenza tal-Artikolu 94(1) tar-Regolament (UE) Nru 2017/1001 tal-Parlament Ewropew u tal-Kunsill; Ksur tal-ewwel sentenza tal-Artikolu 91(1) tar-Regolament (UE) Nru 2017/1001 tal-Parlament Ewropew u tal-Kunsill; Ksur tal-Artikolu 46(1)(a), moqri flimkien mal-Artikolu 8(1)(b), tar-Regolament (UE) Nru 2017//1001 tal-Parlament Ewropew u tal-Kunsill. Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tikkundanna lill-Kummissjoni għall-ispejjeż kollha. Insostenn tar-rikors tagħha, ir-rikorrenti tinvoka ħames motivi. It-tieni motiv ibbażat fuq ksur tal-prinċipju ta' ċertezza legali u ta' aspettattivi leġittimi u tal-prinċipju ta' amministrazzjoni tajba, peress li l-osservazzjonijiet u l-approċċ sussegwenti tal-awtoritajiet ta' sorveljanza tas-suq tar-Renju Unit, tal-Ġermanja, tal-Finlandja u tad-Danimarka ma tteħdux inkunsiderazzjoni mill-Kummissjoni u ma ġie previst ebda terminu ta' implimentazzjoni raġonevoli u effettiv fid-deċiżjoni kkontestata. It-tielet motiv ibbażat fuq ksur tar-regoli proċedurali inklużi fl-Anness I tad-Direttiva 2006/42/KE, peress li mid-deċiżjoni kkontestata u mid-deċiżjoni tal-Awtorità tal-Ambjent tax-Xogħol Svediża tat-30 ta' Awwissu 2013 jidher li ma sar ebda riferiment adegwat għall-prinċipju ġenerali tal-aħħar żviluppi fl-eżami tal-prodotti inkwistjoni fuq il-bażi tar-rekwiżiti essenzjali għas-saħħa u għas-sigurtà ("RESS") stipulati fl-Anness I tad-Direttiva 2006/42/KE. Ir-raba' motiv ibbażat fuq l-allegazzjoni li l-Kummissjoni wettqet żball ta' evalwazzjoni tal-fatti u aġixxiet b'mod li jmur kontra l-prinċipju ta' amministrazzjoni tajba, peress li ebda informazzjoni neċessarja ma ntalbet mingħand il-manifattur minkejja l-fatt li d-deċiżjoni kkontestata tipprovdi li l-manifattur ma pprovdiex fil-fajl tekniku link bejn ir-referenzi tal-istandards armonizzati u r-RESS rispettivi kif rikjest mill-Anness VII tad-Direttiva 2006/42/KE. Ċertament, amministrazzjoni raġonevoli li taġixxi b'mod diċenti kienet titlob din l-informazzjoni nieqsa qabel ma tagħti deċiżjoni ta' din il-portata. Il-ħames motiv ibbażat fuq ksur tal-Artikolu 6 tad-Direttiva 2006/42/KE u tal-prinċipju ta' trattament ugwali, peress li l-miżura inkwistjoni hija speċifikament intiża għall-prodotti tar-rikorrenti, meta prodotti simili u li huma inqas konformi ta' manifatturi oħra jeżistu fis-suq intern tal-Unjoni. Barra minn hekk, billi kkunsidrat biss l-irtirar u l-ġbir lura tal-prodotti inkwistjoni, id-deċiżjoni kkontestata toħloq distorsjoni tas-suq, peress li makkinarji simili ta' manifatturi oħra għadhom permessi fis-suq intern tal-Unjoni. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tiddikjara li r-Regolament ta' Implimentazzjoni tal-Kummissjoni (UE) 2018/1981 kiser il-prinċipju ta' proporzjonalità; tikkundanna l-Kummissjoni għall-ispejjeż. Insostenn tar-rikors tiegħu, ir-rikorrent jinvoka tliet motivi. L-ewwel motiv huwa bbażat fuq il-fatt li r-Regolament ta' Implimentazzjoni tal-Kummissjoni (UE) 2018/1981 iġedded l-approvazzjoni tal-komposti tar-ram bħala kandidati għas-sostituzzjoni fuq bażi legali illegali. L-evidenza xjentifika tindika li "kriterji PBT", partikolarment il-persistenza, ma humiex adegwati għar-ram Scientific. L-applikazzjoni tal-kriterji PBT għal sustanzi inorganiċi ma hijiex konsistenti ma' atti leġiżlattivi oħra li ġew implimentati fil-qasam tas-sustanzi kimiċi rregolati. Fir-rigward tal-kandidati għas-sostituzzjoni, l-applikazzjoni tal-kriterji PBT għall-komposti tar-ram tmur lil hinn minn dak li huwa meħtieġ biex jinkisbu l-għanijiet imfittxija mir-Regolament (KE) Nru 1107/2009. Barra dan, ir-Regolament Nru 1107/2009 jinterpreta b'mod żbaljat il-prinċipju ta' prekwazjoni. It-tieni motiv huwa bbażat fuq l-illegalità tar-Regolament ta' Implimentazzjoni tal-Kummissjoni (UE) 2015/408 fir-rigward tal-klassifikazzjoni tal-komposti tar-ram bħala kandidati tas-sostituzzjoni. It-tielet motiv huwa bbażat sussidjarjament, fuq il-fatt li r-Regolament ta' Implimentazzjoni tal-Kummissjoni (UE) 2015/408, kiser il-prinċipju ta' proporzjonalità. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tannulla d-deċiżjoni tal-Awtorità tal-Ħatra tal-EEAS tat-30 ta' Novembru 2018 li tiċħad l-ilment tar-rikorrent tas-27 ta' Lulju 2018 sa fejn din tiċħad impliċitament id-dikjarazzjoni tal-ispejjeż tiegħu tas-26 ta' Frar 2018; tikkundanna lill-konvenut għall-ispejjeż. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tannulla d-deċiżjonijiet tal-konvenut datati t-30 ta' Awwissu 2018 u t-3 ta' Ottubru 2018 li jiċħdu t-talba tar-rikorrent datata l-20 ta' Ġunju 2018; tordna lill-konvenut iħallas il-benefiċċji pprovduti mill-Artikolu 33 tar-Regolamenti tal-Persunal b'mod retroattiv mill-1 ta' April 2018 flimkien mal-interessi moratorji kkalkolati fil-livell tar-rata tal-Bank Ċentrali Ewropew b'żieda ta' 2 punti dekorribbli sal-ħlas sħiħ irċevut mir-rikorrent; tikkundanna lill-konvenut għall-ispejjeż. Insostenn tar-rikors tiegħu, ir-rikorrent jinvoka żewġ motivi. L-ewwel motiv ibbażat fuq l-allegazzjoni li l-mard tar-rikorrent kien jinvolvi s-sospensjoni taż-żmien tan-notice u l-applikazzjoni tal-iskema tas-sigurtà soċjali. Ir-rikorrent jissottometti li l-kuntrarju ta' dan jikkostitwixxi ksur tar-Regolamenti tal-Persunal, tad-dmir ta' prudenza u tal-prinċipju ta' aspettattivi leġittimi. It-tieni motiv ibbażat fuq l-allegazzjoni li r-rifjut ta' aċċettazzjoni tal-irtirar tar-riżenja tar-rikorrent jikser id-dmir ta' prudenza. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata u tilqa' l-applikazzjoni għal dikjarazzjoni tal-invalidità; tikkundanna lill-EUIPO u lill-parti oħra quddiem il-Bord tal-Appell għall-ispejjeż u jirrimborsaw l-ispejjeż tar-rikorrenti. Ksur tal-Artikolu 7(1) tar-Regolament tal-Kunsill (KE) Nru 6/2002. Lingwa tal-kawża: l-Ingliż Alternattivament, ir-rikorrenti ssostni li f'dan il-każ huwa xieraq li tiġi adottata fil-konfront tagħha miżura inqas severa minn dik li tinżamm fil-lista tal-UE ta' Organizzazzjonijiet Terroristiċi. Barra minn hekk, ir-rikorrenti titlob lill-Qorti tal-Ġusitzzja tikkundanna lill-Kunsill għall-ispejjeż miżjuda bl-interessi u li għandhom jiġu speċifikati fi stadju ulterjuri. Insostenn tar-rikors tiegħu, ir-rikorrent jinvoka sitt motivi. It-tieni motiv huwa bbażat fuq l-allegazzjoni li d-deċiżjoni kkontestata hija nulla safejn din tikkonċerna lir-rikorrenti peress li ġiet adottata l-ebda deċiżjoni minn awtorità kompetenti, kif rikjest mill-Artikolu 1(4) tal-Pożizzjoni Komuni 2001/931/PESK. It-tielet motiv huwa bbażat fuq l-allegazzjoni li d-deċiżjoni kkontestata hija nulla safejn din tikkonċerna lir-rikorrenti peress li l-Kunsill ma wettaq l-ebda reviżjoni xierqa kif rikjesta mill-Artikolu 1(6) tal-Pożizzjoni Komuni 2001/931/PESK. Ir-raba' motiv huwa bbażat fuq l-allegazzjoni li d-deċiżjoni kkontestata hija nulla safejn din tikkonċerna lir-rikorrenti peress li ma tissodisfax ir-rekwiżiti ta' proporzjonalità u sussidjarjetà. Il-ħames motiv huwa bbażat fuq l-allegazzjoni li d-deċiżjoni kkontestata hija nulla safejn din tikkonċerna lir-rikorrenti peress li ma tissodisfax l-obbligu ta' motivazzjoni skont l-Artikolu 296 TFEU. Is-sitt motiv huwa bbażat fuq l-allegazzjoni li d-deċiżjoni kkontestata hija nulla safejn din tikkonċerna lir-rikorrenti peress li tikser id-drittijiet tad-difiża tar-rikorrenti u d-dritt tagħha għal protezzjoni ġudizzjarja effettiva. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tikkundanna lill-Kummissjoni għall-ispejjeż tagħha, kif ukoll dawk sostnuti mir-rikorrenti. Insostenn tar-rikors tagħhom, ir-rikorrenti jinvokaw żewġ motivi. It-tieni motiv, ibbażat fuq il-fatt li, bi ksur tal-Artikolu 296 TFUE, il-Kummissjoni ma pprovdietx motivazzjoni suffiċjenti fid-deċiżjoni kkontestata. Lingwa tar-rikors: l-Ispanjol Ir-rikorrenti titlob li l-Qorti Ġenerali jogħġobha tiddikjara li t-trade mark Komunitarja Nru 4049201 kienet ippreċeduta mid-disinn industrijali 24087, u, konsegwentement, tiddikjara li t-trade mark Ewropea Nru 4 049 201, proprjetà tal-PRL, hija nieqsa minn kull novità rikjesta mir-regoli applikabbli u għaldaqstant hija nulla. Ksur tal-Artikolu 53(2) tar-Regolament tal-Kunsill (UE) Nru 207/2009. Ksur tar-regola interna fil-qasam tal-protezzjoni legali tad-disinn industrijali, kif ukoll tal-Estatuto sobre la propiedad Intelectual (Statut dwar il-proprjetà intellettwali). Lingwa tar-rikors: l-Ispanjol Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-konvenut u, fejn xieraq, lill-parti intervenjenti, għall-ispejjeż tal-proċedura quddiem il-Qorti Ġenerali, u l-ispejjeż inkorsi fl-appell quddiem il-Bord tal-Appell. Ksur tal-Artikolu 8(1)(b) u tal-Artikolu 47(2) u (3) tar-Regolament (UE) Nru 2017/1001 tal-Parlament Ewropew u tal-Kunsill. Lingwa tal-kawża: l-Ingliż Il-President tal-Ewwel Awla ordna t-tħassir tal-kawża.
Extracted from C_155_2019.html